**Schmöckwitz** (ʃmøːkvɪts) er en ortsteil i bydelen Treptow-Köpenick i Berlin. Inntil forvaltningsreformen i 2001 tilhørte den Köpenick som til da hadde vært en administrativ bydel. Den tidligere fiskerlandsbyen er idag som følge av sin beliggenhet, et populært rekreasjonsområde. Teltplassene ved Kossinsee og Zeuthener See tiltrekker seg også turister. Ved Zeuthener See finnes en avdeling av det japanske Teikyō-universitetet.

Geografi
--------

Schmöckwitz er den sørligste ortsteil i Berlin. Bebyggelsen ligger mellom skoger og sjøer. Det gamle sentrum Schmöckwitz ligger ved sammenløpet av flere sjøer som bare kan nås gjennom den nordligere ortsteilen Grünau, og langs det lengste gateløp i Berlin, den 11,9 kilometer lange Adlergestell. Gaten går fra sentrum videre over Schmöckwitzbroen, Wernsdorfbroen til Wernsdorf. Schmöckwitz kan også nås med trikk nr 68 fra Grünau langs Dahme, over Karolinenhof til Alt-Schmöckwitz.

Landsbyen Schmöckwitz ligger omkranset flere sjøer, herunder Langen See, Seddinsee, Zeuthener See, Grossen Zug og Krossinsee. Boligområdene ligger på høydedrag sikret mot oversvømmelser. Oder-Spree-Kanal som forbinder Dahmevassdraget med Spree ca 24 kilometer lenger øst, har sin vestlige inngang i Seddinsee.

Historie
--------

Den eldste skriftlige kilder hvor Schmöckwitz nevnes, er Karl IV's landbok fra 1375. Navnet har sannsynligvis slavisk opprinnelse, og en mulig betydning er «smokowic» som betyr «drakebekken».

På 1600-tallet var Schmöckwitz bebodd av fiskere og birøktere. I tredveårskrigen ble byen ødelagt av en brann.

Inntil 1751 var Schmöckwitz ennå en øy. Dagens landsbykirke ble oppført mellom 1798 og 1799 på fundamentet av en tidligere trekirke.

Området Karolinenhof ble grunnlagt i 1785 og oppkalt etter bondens hustru, Karoline. Siden kom villaområdene Rauchfangswerder (1801) og Karolinenhof (1895). Siedlung Schmöckwitz kom i 1919 som boligområde for soldater etter den første verdenskrigen.

Sporvognslinjen Schmöckwitz-Grünauer Uferbahn (Schmöckwitz-Grünauer elvebreddsbane) som i dag er linje 68, ble fullført mellom 1911 og 1912.

Schmöckwitz ble innlemmet i Stor-Berlin i 1920 og lå mellom 1945 og 1990 i Øst-Berlin.

Bilder
------

* Våpenet til den tidligere landkommunen SchmöckwitzVåpenet til den tidligere landkommunen Schmöckwitz
* Schmöckwitz-Grünauer Uferbahn (linje 68)  Foto: A.SavinSchmöckwitz-Grünauer Uferbahn (linje 68)  Foto: A.Savin
* Landsbykirken fra 1799  Foto: Harald RossaLandsbykirken fra 1799  Foto: Harald Rossa
* Palmeterrassen i Schmöckwitz, august 1961Palmeterrassen i Schmöckwitz, august 1961

Eksterne lenker
---------------

* (en) Berlin-Schmöckwitz – kategori av bilder, video eller lyd på Commons Rediger på Wikidata

* (en) Berlin-Schmöckwitz – galleri av bilder, video eller lyd på Commons Rediger på Wikidata
* BA Treptow-Köpenick – Schmöckwitz, Informasjon om ortsteilen fra delstaten Berlin
* *Köpenick von A bis Z*
* Historie på hjemmesiden til den stedlige evangeliske menighet Arkivert 30. august 2018 hos Wayback Machine.

Portal: Tyskland

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |